بارفان

**پارفان** (النطق: , ; من اصل فرنساوى: Parfum, ; &nbsp;*او *'ريحه**'') هو خلطه من ريحة زيوت بارفان و مركّبات أروما, مثبّتات, و مدوّبات بتستعمل عشان تدّى جسم الانسان, و الحيوانات, و الحاجات, و المساحات اللى بنعيش فيها, ريحه ”حلوه“.

== تاريخ ==
[[ملف:Egypte louvre 021.jpg|left|thumbnail|150px|مشهد مصرى لـ نقش تحضير بارفان الـ”ليلى“]]
[[ملف:Etruscan perfume vase Louvre Br2949.jpg|125px|left|thumbnail|ڤازة بارفان [[اتروسكان]]ى على شكل راس اُنثه]]

فن صنع الپارفانات إبتدا فى [[منطقة بين النهرين|بلاد بين النهرين]] القديمه و [[مصر القديمه]] و كان بيتصفّا أكتر من [[روما القديمه|الرومان]] و ال[[فرس|فُرس]]. مع ان البارفان و صنعهُ كانو موجودين بردو فى [[الهند]]. كتير من روايحه كانت من اساس [[بخور]]. اول تقطير لـ [[زيت الورد]] كان مذكور فى النَص الهندى الأيورڤيدى, ”تشاراكا سامهيتا“ <small><Charaka Samhita></small>.
ال[[هارشاتشاريتا]] <small><Harshacharita></small>, مكتوبه فى القرن السابع ق.م. فى شمال الهند بتذكر إستعمال بارفان زيت [[اجار|أجار (العود الهندى)]].

اول كيميائيه متسجله فى التاريخ هى ست اسمها [[تاپوتى]] <small><Tapputi></small>, كانت صانعة بارفان و إتذكرت فى لوح حجاره مكتوب عليه بـ خط مسمارى, من الالفيه التانيه ق.م. فى بلاد بين النهرين. كانت بتقطر الزهور, و الزيت, و كالاموس مع مواد أروماتيّه تانيه بعدين بتتفلتر و بتكرر العمليه دى كزا مره.

من فتره قريبه, علما الاثار كشفو اللى بيعتقدو انهم اقدم بارفانات فى العالم فى [[بيرجوس, قبرص|بيرجوس]]. [[قبرص]]. البارفانات بترجع لأكتر من 4,000 سنة. البارفانات اكتشفو فى مصنع بارفانات قديم. عـ الاقل 60 اجهزة تقطير, و احواض خلط, و مداخل و أزايز بارفانات كانو موجودين فى مصنع 4,000 متر مربع. فى العصور القديمه الناس كانو بيستعملو اعشاب و توابل, زى اللوز, و الكُزبَره, و الميرتيل, و صنوبرية الراتنج (پـينوفيتا), و البيرجاموت, و الزهور. الكِندى <small><Al-Kindi></small>, الكيميائى البغدادى, كتب فى القرن التاسع كتاب عن البارفانات, و سمّاه ”كتاب الكيميا بتاعة البارفان و التقطيرات“. كان فيه أكتر من ميت وصفه لـ زيوت البارفان, و مراهم, و مايّات بـ ريحه و بدايل او تقليدات لأدويه غاليه. الكتاب بردو وصف 107 طرق و وصفات لـ صنع البارفان, و لحد ادوات صنع البارفان, زى ال[[اليمبيك]]. الكيميائى الفارسى [[ابن سينا]] قدم عملية تخريج الزيوت من الزهور عن طريق ال[[تقطير]]. و ده أكتر إجراء بيستعمل دلوقتى. ابن سينا فى الاول اختبر ال[[ورد]]. لحد ما عمل إختراعه, قبل كده البارفانات السايله كانت خلطات من زيت و اعشاب مفتفته او بيتالات (petals), اللى عملو خلطه قويه. الماوَرد كان أرَق, و بقى شايع بسرعه. المكونات الصافيه و تكنولوجيا التقطير اثرو جامد على صنع البارفانات فى الغرب و التقدم ال[[علوم|علمى]]. بالذات فى ال[[كيميا]].

معرفة صنع البارفانات وصلت لـ [[اوروبا]] فى القرن ال14 جزءى بسبب إنتشار الاسلام. بس فى النهايه [[المجر]]يين هما اللى قدمو اول بارفان حديث. معمول من زيوت ليها ريحه مخلوطه فى محلول [[كحول]]. اول بارفان حديث إتعمل فى 1370 بأمر من الملكه ”إليزابيث“ بتاعة المجر و كان معروف فى اوروبا بـ ماية المجر فن صنع البارفانات إزدهر فى ال[[نهضه|رينيسانس]] بتاعة [[ايطاليا]]. و فى القرن ال16, تحسينات طاليانيه إتاخدت لـ فرنسا عن طريق ”رينى لى فلورينتين“ <small>(Rene le Florentin)</small> البارفانجى الشخصى بتاع ”كاترين دى ميديتسى“ <small>(Catherine de' Medici)</small>. المعمل بتاعه كان متوصل بـ شقته عن طريق ممر سرى, عشان مافيش وصفات تتسرق عـ الماشى. [[فرنسا]] فى السريع بقت مركز اوروبا للبارفان و تصنيع ادوات التجميل. زراعة الزهور عشان يتاخد منها ”اسانس البارفان“<small>(parfum essence)</small>, اللى إبتدت فى القرن ال14, بقت صناعه كبيره فى شمال فرنسا. زراعة الزهور عشان الأسانس بتاعهم, اللى كان إبتدا فى القرن ال14, كبر لـ صناعه عظيمه فى غرب فرنسا. خلال فترة ال[[رينيسانس|نهضه]]. البارفانات كانت بتستعمل اساساً من الاغنيا عشان تغطى روايح الجسم اللى بتنتج عن الحما المش متكرر. جزءى عشان الدعمها فى شيل الروايح من الجسم, صناعة البارفان الغربيه إتخلقت. مع نهاية القرن ال18, النباتات الأروماتيه كانو بيتزرعو فى منطقة [[جراس]] <<small>Grasse</small>> فى [[فرنسا]] عشان يقدمو لـ صناعة البارفان, اللى بتكبر, مواد خام. عشان كده, النهارده فرنسا لسه المركز بتاع صناعة و [[تجاره|تجارة]] البارفانات فى اوروبا.

== تركيز البارفان ==
انواع البارفان بتعكس تركيز المركبات الأروماتيه فى السايل المدوّب, اللى فى سايل البارفانات الكويس بيبقى [[ايثانول]] او خلطه من مايه و ايثانول. مصادر مختلفه بتفرق جداً فى التعريفات بتاعة انواع البارفانات. التركيز بـ النسبه/الحجم بتاع زيت البارفان هو:

* **خلاصة بارفان (Extrait):** 15-40% (جمعية البارفان الدوليه <small>(IFRA)</small>: نموذجى 20%) مركّبات أروماتيه.
* **او دو بارفان (Eau de Parfum (EdP)), بارفان دو تواليت (Parfum de Toilette (PdT)):** 10-20% (نموذجى ~15%) مركبات أروماتيه. ساعات بتسجل بإسم ”eau de perfume“ او ”millésime“.
* **او دو تواليت (Eau de Toilette (EdT)):** 5-15% (نموذجى ~10%) مركبات أروماتيه.
* **كولونيا (Colognia) او (Eau de Cologne (EdC))׃** نوع سيتروس (citrus) من بارفانات [[شيپر]] (Chypre) بتركيز 3-8% (نموذجى ~5%) مركبات أروماتيه.
* **سپلاش ((EdS) Splash / Eau de Solide>) و أفتر شيڤ (After shave):''' 1-3% مركبات أروماتيه

## ملاحظات


بارفان
تصنيف:كيميا
تصنيف:ادوات تجميل
تصنيف:عنصر كيماوى